The Big Country

***The Big Country*** (títol orichinal en anglés, en aragonés ***O gran país***, estrenada en Aragón con o títol en castellano de ***Horizontes de grandeza***, en aragonés ***Horizonz de grandura***) ye una cinta de cine de western dramatico de l'anyo 1958 de cine estausunidense dirichida por William Wyler seguntes un guión adaptau por James R. Webb, Sy Bartlett y Robert Wilder (basau en a novela *[[Ambush at Blanco Canyon]]*, publicada por Donald Hamilton en 1958), con una banda sonora orichinal de Jerome Moross, una dirección de fotografía de Franz Planer, una producción cinematografica de Gregory Peck y William Wyler ta las productoras *[[Anthony Productions]]*, *[[Worldwide Productions]]* y *[[Polyphony Digital]]* y un elenco d'o cual en fan parte, entre d'atros, os actors Gregory Peck, Jean Simmons, Carroll Baker, Charlton Heston, Burl Ives, Charles Bickford, Alfonso Bedoya, Chuck Connors, Chuck Hayward, Buff Brady, Jim Burk, Dorothy Adams y Chuck Roberson.

*James McKay* ye un capitán de barco d'una cabalera familia de Baltimore que en ixa ciudat ha conoixiu a una mesacha que i yera estudiando y que perteneixe a una destacada familia d'Arizona, *Patricia Terrill*. Li proposa matrimonio y marcha dimpués que ella enta ixe estau ta casar-se-ne-ie. En plegar, troba que la familia d'os *Terrill* ye enemiga mortal d'os *Hannassey* y que los fillos d'ista zaguera familia li preparan un gallinot no guaire simpatico, pero que él no considera tan greu encara que la suya familia adoptiva sí. Poquet a poquet o suyo carácter topa con o carácter d'o suyo suegro, d'a suya muller y d'o suyo nuevo entorno, que consideran que *James* ye nomás que un simple pocaalma cuan iste no fa so que evitar pleitinas estérils y farutadas sin sentiu. Poquet a poquet la suya novia se desepara d'él y por contra cada vegada coincide mas con *Julie Maragon*, a mayestra d'o lugar y propietaria d'un rancho que anglucionan mesmo los *Terrill* que los *Hannassey*. Finalment, *Julia* plega en un alcuerdo con *James* ta vender-le lo rancho, a lo mesmo tiempo que *Patricia* li demana que marche y creba lo compromiso.

Ista cinta s'ambienta en Arizona en bel momento indeterminau d'a segunda metat d'o sieglo XIX y las suyas escenas se filmoron en cuantas localizacions en os estaus de California (incluyindo-ie West Hollywood) y Arizona.

*The Big Country* ye una cinta que ha recibiu bels premios y nominacions, entre los cuals se pueden detacar un Premio Oscar (Millor Actor Segundario) y una nominación (Millor Guión de Cinta de Drama u Comedia) en a suya 31<sup>ena</sup> edición, un Premio BAFTA (Millor Cinta) en a suya 13<sup>ena</sup> edición y un Premio Globos d'Oro (Millor Actor Segundario) en a suya 16<sup>ena</sup> edición.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos

*  ''The Big Country'' en Internet Movie Database.
*  ''The Big Country'' en TCM Movie Database.
*  ''The Big Country'' en AllMovie.
*  ''The Big Country'' en l**[[American Film Institute Catalog]]'' de l**American Film Institute*.
*  [https://www.filmaffinity.com/en/film825943.html *The Big Country*] en [[FilmAffinity]].
*  [https://www.allocine.fr/film/fichefilm_gen_cfilm=46385.html *The Big Country*] en [[Allociné]].
*  [https://www.rottentomatoes.com/m/big_country *The Big Country*] en [[Rotten Tomatoes]].
*  [https://letterboxd.com/film/the-big-country/ *The Big Country*] en [[Letterboxd]].
*  [https://www.boxofficemojo.com/movies/?id=bigcountry.htm *The Big Country*] en [[Box Office Mojo]].
*  [https://www.metacritic.com/movie/the-big-country *The Big Country*] en [[Metacritic]].
*  [https://www.netflix.com/title/60004236 *The Big Country''] en Netflix.